[{"text_idx": "#000000", "text": "We use cookies to help make LingQ better. By visiting the site, you agree to our"}, {"text_idx": "#000001", "text": "Trinki kafon kaj mang\u0302i la trinkujon"}, {"text_idx": "#000003", "text": "La sola ebleco nuntempe ac\u0302eti varman kafon en Prago estas preni kafon \"por forporti\".\nTio tamen signifas konsumi la trinkaj\u0302on el unufojuza trinkujo kaj s\u0302arg\u0302i tiel la medion.\nTion volas kontrau\u0306batali du junaj c\u0302eh\u0302oj per mang\u0302eblaj trinkujoj."}, {"text_idx": "#000004", "text": "La ideo ekestis dum ilia studado en usona universitato en Prago: Zuzana Zve\u030cr\u030cova\u0301 kaj Miroslav Myronc\u030cuk ofte kun gekolegoj trinkis kafon dum la pau\u0306zoj kaj c\u0302e tio ili rimarkis kiom da paperaj kaj plastaj tasoj estis uzitaj kiuj sekve s\u0302topigis la rubujojn.\nIli pripensis kiel povus funkcii la kafotrinkado sen rubaj\u0302o kaj ekhavis la ideon pri \"Eltrinku kaj formang\u0302u\".\nDum unu jaro ili eksperimentis pri trinkujoj kiuj tau\u0306gus kiel deserto post la kafo kaj ili elprovis centojn da receptoj por pasto.\nIli fondis la novigan entreprenon \u201eJedly\u0301 keli\u0301mek\u201c (Mang\u0302ebla trinkujo) por kiu ili ricevis subvencion de la urbo Prago.\nKun la koncepto ili sin turnis sekve al la Instituto pri proceza kaj prilabora tekniko de la Teknika Altlernejo en Prago.\nTie Jaromi\u0301r S\u030ctancl prizorgis la projekton:"}, {"text_idx": "#000005", "text": "\"Aspektas strange ke trinkujo el oblato estis disvolvita en la fakultato pri mas\u0302inkonstruado.\nOni supozus ke pri tio okupig\u0302as prefere fakuloj en la kampo de nutraj\u0302a h\u0302emio.\nSed temis pri la disvolvado de funkcianta bakmas\u0302ino por la produktado de trinkujoj.\"\nLa mang\u0302ebla trinkujo eltenas temperaturon de g\u0302is 85 gradoj C kaj g\u0302i unuavice servos por kafo kaj por varmega c\u0302okoladaj\u0302o.\nOni tamen povas ankau\u0306 alservi teon au\u0306 sukon.\nG\u0302i memorigas al konuso por glaciaj\u0302o el oblato, sed g\u0302i ja distingig\u0302as en certaj ecoj de g\u0302i."}, {"text_idx": "#000006", "text": "\"C\u0302iu konsumato prenas la trinkujon en la manon.\nLa taso tial devas havi solidan eksteran tavolon.\nSed ankau\u0306 la interna flanko devas esti solida, por ke la likvaj\u0302o ne trasorbig\u0302u.\nSamtempe la oblato interne devas esti tiom poroza ke la konsumanto ne elmordu dentojn pro g\u0302i.\"\nPost la unua kontakto kun la trinkaj\u0302o la trinkujo restas krusteca dum g\u0302is 40 minutoj.\nLa materialo kapablas teni la likvaj\u0302on en si dum g\u0302is dekdu horoj."}]